ai4bharat/Pralekha huggingface dataset:
نوجوانوں کے امور اور کھیل کود کی وزارت
نیرج چوپڑا نے احمد آباد میں سنسکاردھام میں 75 اسکولوں کے طلباء کا دل موہ لیا
اہم جھلکیاں :
نیرج چوپڑانے طلباء کو متوازن غذا  ، فٹنس اور کھیلوں کی اہمیت کے بارے میں ٹپس دیئے۔
اس پہل کا اہتمام نوجوانوں کے امور اور کھیل کود کی وزارت اور تعلیم کی وزارت نے مشترکہ طور پر کیا ہے۔
اولمپک کھیلوں میں جیولن تھرو چیمپئن نیرج چوپڑا نے طلبا تک پہنچنے کےایک پرجوش پروگرام کا آغاز کیا، جس کے تحت سنسکاردھام، احمد آباد میں 75 سے زیادہ اسکولوں کے طلبا کے ساتھ بھارت کے چوٹی کے ایتھلیٹس نے بات چیت کی۔
نیرج چوپڑا نے طلباء کے ساتھ کئی کھیل کھیلے اور انہیں جیولن پھینکنے کے گُر سکھائے۔ انہوں نے طلباء کو متوازن غذا ، فٹنس اور کھیلوں کی اہمیت کے بارے میں بتایا۔ انہوں نے طلباء کے سوالات کے جواب اپنے پرتپاک اور دلچسپ انداز میں دے کر طلباء کا دل موہ لیا۔ کہانی سنانے کے دلچسپ انداز نے حاضرین کو جیسے اپنے سحر میں لے لیا۔
جب ان سے ان کے پسندیدہ کھانے کے بارے میں پوچھا گیا تو انہوں نے بتایا کہ انہیں کم مصالحے والی ویج بریانی پکانا اچھا لگتا ہےاور اس کے ساتھ دہی ہو تو مزا آجاتا ہے۔ ان کا جواب سن کر سب تالیاں بجانے لگے۔ نیرج چوپڑا نے کہا ’’یہ صحت بخش اور غذائیت سے بھرپور غذا ہے۔ اس میں سبزیوں اور کاربوہائیڈریٹس کا صحیح امتزاج ہوتا ہے اور یہ معدنیات سے بھرپور ہوتی ہیں‘‘۔ انہوں نے کہا ’’ اس کے علاوہ زیادہ وقت تربیت اور محنت کے بعد تھکان سے ذہن ہٹانے میں کھانا پکانے سے مدد ملتی ہے‘‘۔
یہ پروگرام وزیر اعظم جناب نریندر مودی کا آئیڈیا ہے، جس میں یہ تصور ہے کہ سبھی اولمپین اور پیرا اولمپین دو سالوں کے دوران 75 اسکولوں کے طلباء کے ساتھ بات چیت کریں، تاکہ ملک کے نوجوانوں کو متوازن غذا اور فٹنس کی سرمیوں کی جانب رغبت دلائی جا سکے۔ اس پہل کی شروعات تعلیم کی وزارت اور نوجوانوں کے امور اور کھیلوں کی وزارت مشترکہ طور پر کررہی ہے ۔
نیرج چوپڑا نے کہا ’’جب وزیر اعظم نے اولمپکس کے بعد ہم سب کو مدعو کیا، تو انہوں نے ایک نئے، صحت مند اور زیادہ فٹ بھارت کے اپنے وژن کو شیئر کیا تھا۔ مجھے خوشی ہے کہ میں اسکولوں کا دورہ کرکے اس خصوصی پہل کا آغاز کررہا ہوں اور اپنے طریقے سے اپنی کچھ معلومات شیئر کررہا ہوں، جس سے طلباء کی مدد ہوسکے اور ملک کو کھیلوں میں آگے لے جانے کے وزیر اعظم کے خواب کو پورا کیا جاسکے‘‘۔
انہوں نے صحیح غذا کھانے اور فٹنس کے لیے صحیح ورزش کرنے کے گُر شیئر کئے۔ اس کے ساتھ ہی زندگی کے کچھ اہم اسباق بھی دیے۔ نیرج چوپڑا نے فٹ انڈیا کوئز کے بارے میں بھی بتایا جو سب سے بڑا کھیل اور فٹنس کوئز ہے۔ انہوں نے کہا “مجھے کچھ طلباء کے جوابات سن کر حیرت ہوئی ا اور میں ان کے علم کی قدر کرتا ہوں۔ صحیح نظم و ضبط اور لگن کے ساتھ، وہ بڑی بلندیوں تک پہنچ سکتے ہیں‘‘۔
اس سے قبل سنسکاردھام ایجوکیشنل سوسائٹی کے منتظمین نے نیرج چوپڑا کا استقبال کیا۔ انہوں نے سوسائٹی کی طرف سے کئے جانے والے کاموں کی ستائش کی اور طلباء کو مستقبل کے لیے تیار کرنے کے ادارے کے عزم و جذبے کو سراہا۔
آئندہ دو مہینوں میں ترون دیپ رائے ، سارتھک بھامبری ، سشیلا دیوی ، کے سی گنپتی اور ورون ٹھکر  ملک کے دیگر حصوں میں واقع اسکولوں کا دورہ کریں گے۔ پیرا اولمپئنز میں، اونی لیکھرا ، بھاوینا پٹیل  اور دیویندر جھاجھریا  اس پہل کو مزید آگے بڑھائیں گے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13753
(Visitor Counter : 152
خواتین اور بچوں کی ترقیات کی وزارت
بجٹ میں ملٹی ماڈل انفرانسٹرکچر اور سرمایہ کاری کے لئے نئے مواقع پر زور، بھارت کو ابھرتی ہوئی عالمی معیشت کے مرکز میں لا کھڑا کردےگا:محترمہ اسمرتی زوبین ایرانی
مشن پوشن 2.0اور سکشم آنگن واڑی ،مشن شکتی اور مشن واتسلیہ ملک کے بچوں اور خواتین کی فلاح و بہبود اور حفاظت میں یکسر تبدیلی کی شروعات کریں گے
مشن پوشن 2.0 غذائی خدمات کی ترسیل میں شفافیت لانے کے ساتھ لاسٹ مائل ریئل ٹائم ٹریکنگ کی سہولت فراہم کرے گااور غذائی معیار کو فروغ دےگا نیزسوئے تغذیہ سے پاک ہندوستان کے عزم کو مضبوط کیا جاسکےگا
مشن شکتی اپنے دو اجزاء ’سمبل‘ اور’سمرتھ‘ کے ساتھ خواتین کی فلاح و بہبود اور ترقی کو یقینی بنائے گا
ہر بچے کی صحت اور خوش حال بچپن کو یقینی بنانے کے لئے حکومت ہند، مشن واتسلیہ کے ذریعہ خدمات کی ترسیل کے ڈھانچے ،ادارہ جاتی دیکھ بھال میں اضافہ اور کمیونٹی پر مبنی دیکھ بھال کی حوصلہ افزائی کرکے ایک حساس معاون اور مطابقت پذیر ماحولیاتی نظام کو فروغ دینے کی کوشش کرتی ہے
خواتین و اطفال کی ترقی کی مرکزی وزیر جناب اسمرتی زوبین ایرانی نے کہا ہے کہ آج پارلیمنٹ میں وزیر خزانہ کی جانب سے پیش کئے گئے مرکزی بجٹ 2022-23 میں سرمایہ کاری کے لئے ملٹی ماڈل بنیادی ڈھانچے اور نئے مواقع پر زور ہندوستان کو ابھرتی ہوئی معیشت کے مرکزمیں لاکھڑا کرےگا ۔محترمہ ایرانی نے وزیر اعظم جناب نریندر مودی اور وزیر خزانہ محترمہ نرملا سیتا رمن کو ہندوستان کے امرت کال کا خاکہ پیش کرنے کے مستقبل کے آتم نربھر بھارت کے بجٹ پر مبارکباد پیش کی۔
ایک سلسلے وار ٹوئیٹس میں محترمہ ایرانی نے بتایا کہ مشن پوشن 2.0 اور سکشم آنگن واڑی ،مشن شکتی اور مشن واتسلیہ جیسا کہ بجٹ میں بتایا گیا ہے، ملک کے خواتین اور بچوں کی فلاح و بہبود اور حفاظت میں یکسر تبدیلی کی شروعات کریں گے ۔
محترمہ وزیر نے بتایا کہ سکشم آنگن واڑی کا مقصد، آنگن واڑی کے بنیادی ڈھانچے کو جدید تر بنانا ہے ،مشن پوشن 2.0 غذائی خدمات کی ترسیل کو شفاف بنانے کے ساتھ لاسٹ مائل ریئل ٹائم ٹریکنگ کی سہولت فراہم کرےگا۔ساتھ ہی غذائیت سے متعلق معیار کو مضبوط کرےگا جس سے سوئے تغذیہ سے پاک ہندوستان کے عزم کو تقویت ملےگی۔
وزیر موصوفہ نے بتایا کہ بجٹ میں اعلان کردہ ’سمبل‘ اور ’سمرتھ‘ مشن شکتی کے دو اجزاء ہیں جہاں سمبل کا مقصد خواتین کی حفاظت کو مضبوط کرنا ہے وہیں سمرتھ خواتین کو بااختیار بنانے کے لئے وقف ہے۔محترمہ ایرانی نے زور دیتے ہوئے کہا کہ یہ مشن خواتین کی فلاح و بہبود کو یقینی بنائے گا۔
وزیر موصوفہ نے بتایا کہ ہر بچے کی صحت اور خوش حال بچپن کو یقینی بنانے کے لئے مشن واتسلیہ کے توسط سے حکومت خدمات کی ترسیل کے ڈھانچے، ادارہ جاتی دیکھ بھال اور کمیونٹی پر مبنی دیکھ بھال کی حوصلہ افزائی کرکے ایک حساس معاون اور مطابقت پذیر ماحولیاتی نظام کو فروغ دینے کی کوشش کرتی ہے۔
محترمہ ایرانی نےکہا کہ 60 سال کی عمر کو پہنچنے والے والدین /سرپرستوں کی زندگی کے دوران انحصار کرنے والے دویانگوں کو سالانہ اور یک مشت رقم کی ادائیگی کی اجازت کا التزام، ایمرجنسی کے اوقات میں دویانگوں کو مالی مدد فراہم کرےگا۔
صدر جمہوریہ کا سکریٹریٹ
ویتنام کے پارلیمانی وفد کی صدر سے ملاقات
ویتنام سے آئے ایک پارلیمانی وفد نے جس کی قیادت سوشلسٹ جمہوریہ ویتنام کی قومی اسمبلی کے چیئرمین عزت مآب جناب وانگ دِ نہ ہوئی کر رہے ہیں، آج  راشٹرپتی بھون میں صدر جمہوریہ ہند جناب رام ناتھ کووند سے ملاقات کی۔
ہندوستان میں وفد کا خیرمقدم کرتے ہوئے صدر جمہوریہ نے کہا کہ ہندوستان اور ویتنام کے درمیان قیادت کی سطح پر بہترین عصری تعلقات رکھتے ہیں۔ ہمارےعوام مہاتما گاندھی اور صدر ہو چی منہ کے نظریات کی قدر کرتے ہیں۔ ہماری دوطرفہ جامع تزویراتی شراکت آج سیاسی مصروفیت سے لے کر تجارت اور سرمایہ کاری کے تعلقات، توانائی کے رُخ پرتعاون، ترقیاتی ساجھے داری، فوجی اور سیکورٹی تعاون اور بین عوامی تعلقات تک کے وسیع شعبوں کا احاطہ کرتی ہے۔
اپنے ویتنام کے 2018 کے دورے کو یاد کرتے ہوئے صدر نے کہا کہ وہ ویتنام کے بھرپور ثقافتی ورثے اور دونوں ممالک کے درمیان قدیم تہذیبی تبادلوں کے از خود شاہد ہیں جس میں ہمارے مضبوط بدھ مت روابط بھی شامل ہیں۔
صدر جمہوریہ نے محسوس کیا کہ ہندوستان اور ویتنام کے درمیان اقتصادی رابطہ عالمی وبا کووڈ-19 سے پیدا شدہ رکاوٹوں کے باوجود مثبت رُخ پر جاری رہا۔ انہوں نے اس بات پر بھی خوشی کا اظہار کیا کہ ہندوستان اور ویتنام کے درمیان دفاعی ساجھے داری مسلسل بڑھ رہی ہے اور کہا کہ دونوں ممالک کے درمیان مضبوط دفاعی تعاون خطے میں امن، سلامتی اور خوشحالی کے حق میں معاون ثابت ہوگا۔
ہندوستان اور ویتنام کے درمیان کثیر جہتی مجالس میں تعاون پر اظہار خیال کرتے ہوئے صدر جمہوریہ نے کہا کہ اقوام متحدہ اور دیگرمجالس میں ہماری مربوط کوششوں کی وجہ سے ترقی پذیر ممالک کی اکثریت کی آواز سنی جانے لگی ہے۔ انہوں نے محسوس کیا کہ ہندوستان اور ویتنام بین اقوامی قانون کے تحت چلنے والے آزاد، کھلے، پرامن، خوشحال، جامع اور قواعد پر مبنی ہند- بحرالکاہل خطے میں تعاون کے لئے آسیان کے ساتھ مل کر کام کر رہے ہیں۔
وزیراعظم کا دفتر
دہلی کینٹ میں آرمی اسپتال کے ای این ٹی شعبے کے ذریعہ پچھلے 18 مہینوں میں 50 افراد کے دونوں کانوں میں ایک ساتھ آلہ سماعت کی پیوند کاری کی وزیراعظم نے ستائش کی
وزیراعظم جناب نریندر مودی نے دہلی کینٹ میں آرمی اسپتال کے کان ، ناک او رگلے کے شعبے کے ذریعہ پچھلے 18 مہینوں میں 50 افراد کے ایک ساتھ دونوں کانوں میں آلہ سماعت کی کامیاب پیوند کاری کی ستائش کی ہے۔
پریس انفارمیشن بیورو کے ذریعہ ایکس پر ایک پوسٹ کا حوالہ دیتے ہوئے وزیراعظم نے کہا ہے کہ :
‘‘آلہ سماعت کی پیوند کاری میں شاندار سنگ میل قائم کرنے کے لئے مبارک باد’’۔ اس طرح کی لگن اور مہارت بہت سے لوگوں کے لئے ایک تاب ناک اور صحت مند مستقبل کو یقینی بناتی ہے۔ یہ کامیابی ہمارے طبی ماہرین کی عہد بستگی کے بارے میں بھی بڑا ثبوت ہے’’۔
ریلوے کی وزارت
ریلوے بورڈ نے ویڈیوں کانفرنس کے ذریعے ژونل ریلویز کے جی ایم اور ڈی آر ایم کے ساتھ اعلیٰ سطحی جائزہ میٹنگ کی
جناب سریش سی انگاڑی نے سیفٹی ، وقت کی پابندی،اسٹیشنوں اور ریل گاڑیوں کی صفائی ستھرائی کو مزید بہتر بنانے کے لئے کام کرنے کی ہدایت دی، تاکہ مسافروں کو سہولت بہم پہنچائی جاسکے
جناب ونود کمار یادو نے سیفٹی سے متعلق پروجیکٹوں پر قریبی نگرانی رکھنے کی جنرل منیجروں کو ہدایت دی
نئی دہلی،26؍ستمبر2019ء:ریلوے کے وزیر مملکت جناب سریش سی انگاڑی ، ریلوے بورڈ کے چیئرمین جناب ونود کمار یادو نے ریلوے بورڈ کے اراکین کے ساتھ ایک ژونل ریلویز ؍پروڈکشن اکائیوں کے سبھی جنرل منیجروں  اور ڈویژنل ریلوے منیجروں کے ساتھ ویڈیو کانفرنس کے ذریعے اگست ماہ تک کی کارکردگی سے متعلق جائزہ میٹنگ کی۔
اس جائزہ میٹنگ میں سیفٹی، وقت کی پابندی، مال کی لدائی، مسافروں کی آمدو رفت، بنیادی ڈھانچے سے متعلق پروجیکٹوں ، انجنوں اور ڈبوں کے پروڈکشن اور بھارتی ریلویز میں جاری دیگر ترقیاتی پروجیکٹوں سے متعلق امور کا احاطہ کیاگیا۔
ریلویز کے وزیر مملکت جناب سریش سی انگاڑی نے اگست 2019ء میں ریلوے کے ژونوں اور ڈویژنوں کی شاندار کارکردگی کے لئے افسروں کو مبارکباد دی اور سیفٹی، وقت کی پابندی، اسٹیشنوں ، ریل گاڑیوں میں صفائی ستھرائی سے متعلق کاموں کو مزید بہتر بنانے کی ہدایت دی، تاکہ مسافروں کو ان کی توقعات کے مطابق سہولیات بہم پہنچائی جاسکے۔ جناب انگاڑی نے انڈین ریلویز کے سبھی اہلکاروں پر زور دیا کہ وہ ایک ٹیم کے طورپر کام کریں، تاکہ انڈین ریلویز اور ملک کے ترقیاتی اہداف کو وقت کی پابندی کے ساتھ حاصل کیا جاسکے۔
رواں سال کے دوران ژونل ریلویز کی کارکردگی کا تفصیلی جائزہ لیتے ہوئے ریلوے بورڈ کے چیئرمین جناب ونود کمار یادو نے جنرل منیجروں کو ہدایت دی کہ وہ ٹرینوں کے آپریشنز میں سیفٹی کو یقینی بنانے سے متعلق پروجیکٹوں پر قریبی نگرانی رکھیں۔ جناب یادو نے سیفٹی سے متعلق کاموں جیسے چوکیدار والے لیول کراسنگس کو ختم کرنے اور روڈ اوور برج ؍روڈا نڈر برج کی تعمیر، بھاری نفری والے لیول کراسنگس کی انٹرلاکنگ ، پرانے میکینکل سگنلنگ نظام کو ختم کرکے الیکٹرونک سگنلنگ نظام میں تبدیل کرنے جیسے کاموں کو تیزی کے ساتھ مکمل کرنے پر زور دیا۔جناب یادو نے چوکیدار والے لیول کراسنگس  کو ختم کرنے کے سلسلے میں ہوئی اچھی پیش رفت کے لئے ژونوں کو مبارکباد دی۔ قابل ذکر ہے کہ یہ سیفٹی کو بہتر بنانے سے متعلق ایک اہم قدم ہے۔اپریل سے اگست 2019ء کے دوران 534 ایم ایل سیز کو ختم کیا گیا ہے، جبکہ گزشتہ برس اسی مدت میں محض 167ایم ایل سیزکو ختم کیا گیا تھا۔ جناب یادو نے میل؍ ایکسپریس ٹرین گاڑیوں کی پنکچوئلٹیکو قابل ذکر طورپر بہتر بنانے کے لئے افسروں کی ستائش کی۔قابل ذکر ہے کہ پنکچوئلٹی کو بہتر بنانے کی سطح گزشتہ برس کے 67فیصد سے بہتر ہو کر 74فیصد ہو گئی ہے۔اسی طرح سے فی ٹرین ضائع ہونے والے منٹ میں بھی قابل ذکر کمی آئی ہے۔جناب یادو نے 4,926اسٹیشنوں پر مسافروں کو مفت وائی فائی سہولت دستیاب کرانے کے لئے ریل ٹیل ڈویژنوں کی ستائش کی۔
میٹنگ میں سبھی ژونوں اور ڈویژنوں کو ہدایت دی گئی کہ وہ مہاتماگاندھی کی 150ویں جینتی سے متعلق سبھی تیاریوں کی تکمیل کریں۔ اس سلسلے میں متعدد اقدامات کئے جارہے ہیں، جن میں ریلوے احاطوں سے سنگل یوز پلاسٹک کا خاتمہ، بوتلوں کی توڑنے والی مشینوں کا التزام ، اسٹیشنوں ، ریل گاڑیوں اور ریلوے احاطوں کی صفائی ستھرائی، 150ریلوے لائنوں کے کنارے کی نرسریوں میں شجرکاری اور ان کا فروغ شامل ہیں۔
سائنس اور ٹیکنالوجی کی وزارت
سی ایس آئی آر- سی ڈی آر آئی کے سائنسداں ڈاکٹر ستیش مشرا نے ڈاکٹر تلسی داس چگ ایوارڈ 2020 ایوارڈ میڈیکل سائنسز کے قومی اکیڈیمی کی طرف سے دیا گیا ہے
ڈاکٹر ستیش مشرا کو یہ ایوارڈ ملیریا کے جرثوما کے دائرہ حیاتیاتی سفر سے متعلق ان کے تحقیقی کام کے صلے میں دیا گیا ہے
نیشنل اکیڈیمی آف میڈیکل سائنسز کی ایوارڈز کمیٹی نے سال 2020 کے ڈاکٹر تلسی داس چگ ایوارڈ کے لئے ڈیویژن آف مولی کیولر پیرا سیٹا لوجی اور امینو لوجی لکھنؤ کے پرنسپل سائنسداں ڈاکٹر ستیش مشرا کو منتخب کیا گیا ۔انہیں ملیریا کے جرثوما کے دائرہ حیاتیاتی سفر سے متعلق ان کے تحقیقی کام کے صلے میں یہ ایوارڈ دیا جائے گا۔ جو ایک پیچیدہ عمل ہے، ان کا سیکریٹڈ پروٹین ودھ ایلٹر تھرومبوسنڈین ریپٹ پر غیر معمولی کام ہے۔
نیشنل اکیڈیمی آف میڈیکل سائنسز ایک منفرد ادارہ ہے جو طبی اور سماجی مقاصد کو پورا کرنے کے لئے اپنے وسائل کے طور پر تعلیمی مہارت کا استعمال کرتا ہے۔اسے 21 اپریل 1961 کو 1860 کی سوسائٹیز رجسٹریشن ایکٹ XXI کے تحت انڈین اکیڈیمی آف میڈیکل سائنسز کے طور پر رجسٹرڈ کیاگیاتھا۔ 16 نومبر کو1976 کو حکومت ہند کی طرف سے قائم کردہ ایک ورکنگ گروپ کی سفارشات پر اس اکیڈیمی کو نیشنل اکیڈیمی آف میڈیکل سائنسز کا نام دیا گیا۔ اکیڈیمی کی طرف سے متعدد پروقار ایوارڈز اوریشنز قائم کئے گئے اور ممتاز بائیو میڈیکل سائنسدانوں کو ان کی غیرمعمولی خدمات اور تعاون کے صلے میں ایوارڈ سے نوازا گیا۔ یہ اکیڈیمی ملک گیر سطح کے سی ایم ای پروگرام ، سمپوزیم اور ورک شاپ وغیرہ کی حوصلہ افزائی اور اسے اسپانسر کرتی ہے۔ گزشتہ کئی سالوں سے اکیڈیمی نے میڈیسن اور متعلقہ سائنسز کے شعبے میں ہندوستانی سائنسدانوں کی جانب سے کی گئی غیر معمولی حصولیابیوں کو تسلیم کیا اور ایک نظر ثانی کے عمل کے ذریعہ مخصوص افراد کو فیلو شپ کے ساتھ ساتھ ممبر شپ عطا کی ۔
ڈاکٹر تلسی داس چگ ایوارڈ اسکرول، ایک یادگاری میڈل اور نقد انعام پر مشتمل ہے انہیں یہ ایوارڈ اکیڈیمی کی سالانہ کانفرنس کے موقع پر دیا جائے گا۔ سالانہ کانفرنس کے دوران ایک اجلاس بھی ہوگا جہاں وہ مباحثہ کے بعد اپنے کام کا زبانی پرزنٹیشن پیش کریں گے۔ ڈاکٹر ستیش مشرا کو نیشنل اکیڈیمی آف میڈیکل سائنسز کاایوارڈ بھی دیا گیا ہے۔
وزیراعظم کا دفتر
وزیر اعظم نے پرسکون اروناچل پردیش کی ایک جھلک ساجھا کی
وزیر اعظم جناب نریندر مودی نے مرکزی وزیر جناب امت شاہ کے ذریعہ ساجھا کیے گئے ایک مختصر ویڈیو پر ردعمل ظاہر کرتے ہوئے شاندار اروناچل پردیش کی خوبصورتی کو ساجھا کیا ہے۔
وزیر اعظم نے ٹوئیٹ کیا:
’’پرسکون اور شاندار اروناچل پردیش!‘‘
عملے، عوامی شکایات اور پنشن کی وزارت
میگھالیہ کے وزیر اعلیٰ جناب کونراڈ سنگما نے ڈاکٹر جتندر سنگھ سے ملاقات کی
شمال مشرقی ریاستوں سے متعلق متعدد معاملات پر تبادلہ خیالات کیا
نئی دلّی، 19 جنوری / میگھالیہ کے وزیر اعلیٰ جناب کونراڈ سنگما نے آج شمال مشرقی ریاستوں کی ترقی کے مرکزی وزیر ڈاکٹر جتندر سنگھ سے بنیادی ڈھانچہ، سڑکیں اور عوامی بہبود سے متعلق مختلف ریاستی پروجیکٹوں کی پیش رفت کے سلسلے میں تبادلہ خیالات کیا۔
ڈاکٹر جتندر سنگھ نے وزیر اعظم جناب نریندر مودی کے شمال مشرقی ریاستوں کو اعلیٰ ترجیح دینے اور انہیں ملک کی ترقی یافتہ ریاستوں کے مساوی بنانے کے عہد کا اعادہ کیا ۔ انہوں نے شیلانگ سمیت میگھالیہ کے خوبصورت مناظر سے مالا مال سیاحتی مقامات پر سیاحوں کی تعداد میں اضافے پر طمانیت کا اظہار کیا۔
میگھالیہ کے وزیر اعلیٰ نے نارتھ ایسٹ اسپیشل انفراسٹرکچر ڈیولپمنٹ اسکیم  یعنی شمال مشرق کی بنیادی ڈھانچہ جاتی ترقی کے لئے خصوصی اسکیم کے تحت منظور کئے گئے چند پروجیکٹوں کے معاملات پر ڈاکٹر جتندر سنگھ سے بات چیت کی۔ میگھالیہ کے وزیر اعلیٰ نے ان پروجیکٹوں میں سے چار پروجیکٹوں کے لئے مالی امداد کی جلد فراہمی کے لئے درخواست کی۔ مرکزی وزیر نے انہیں یقین دہانی کرائی کہ وہ اس معاملے کو دیکھیں گے اور عملی کارروائی کے باعث تاخیر ہوئی، تو اس کو دور کیا جائے گا۔ میگھالیہ کے وزیر اعلیٰ نے میگھالیہ کے لئے چند نئے پروجیکٹوں کی تجاویز پر بھی تبادلہ خیالات کیا۔
شمال مشرقی ریاستوں کی ترقی کی وزارت کی جانب سے منظور کردہ باگھمارا کے مقام پر ایک ’ا نٹیگریٹیڈ پولیس ویلفیئر کمپلیس“ یعنی مربوط پولیس فلاح و بہبود کمپلیکس نامی ایک دیگر پروجیکٹ پر بھی میٹنگ کے دوران تبادلہ خیلات کیا گیا۔
ڈاکٹر جتندر سنگھ نے جناب سنگما کو بتایا کہ اگلے دو ہفتوں کے دوران وہ شمال مشرق کی دو ریاستوں اروناچل پردیش اور آسام کا دورہ کریں گے۔ اس کے بعد وہ میگھالیہ کے دورے کا پروگرام بنائیں گے۔
۔۔۔۔۔۔
U. 840ٰ
(Visitor Counter : 80
امور داخلہ کی وزارت
لاک ڈاؤن 4.0 –ریاستیں ؍ مرکزی کے زیر انتظام علاقے وزارت داخلہ کے رہنما خطوط میں عائد پابندیوں کو تحلیل نہیں کر سکتے، ہاں اپنے طور پر مقامی تقاضوں اور وزارت صحت کے رہنما خطوط کے مطابق قدر ےتبدیلیاں کر کے انہیں سخت ضرور بنا سکتے ہیں:وزارت داخلہ
نئی دہلی، 18 ؍مئی، 2020،داخلی امور کی وزارت نے 17مئی 2020 کو کووڈ-19 کی روک تھام کے سلسلے میں لاک ڈاؤن سے متعلق بندشوں کے سلسلے میں نظرثانی شدہ رہنما خطوط جاری کئے ہیں۔ لاک ڈاؤن کی مدت بڑھا کر 31مئی 2020 کر دی گئی ہے۔ ساتھ ہی ساتھ پابندیوں میں وسیع پیمانے پر رعایات بھی فراہم کی گئی ہیں۔
نئے رہنما خطوط کے مطابق جو آج سے نافذالعمل ہوں گے، ریاستیں ؍ مرکز کے زیر انتظام علاقے وزارت داخلہ اور وزارت صحت کی جانب سے 17مئی 2020 کو جاری کردہ نظرثانی شدہ رہنما خطوط کو مدنظر رکھتے ہوئے سُرخ اورینج اور سبز زونوں کو ختم نہیں کریں گی۔ سرخ ؍اورینج زون کے تحت محدود علاقے اور بفر زونوں کی شناخت مقامی حکام کی جانب سے مقامی سطح کی تکنیکی جانکاری اور وزارت صحت کے رہنما خطوط کی بنیاد پر کی جائے گی۔
محدود زونوں کے اندر سخت پابندیاں اور اصولوں پر عمل کیا جائے گا جیسا کہ پہلے کیا جارہا تھا۔ صرف لازمی سرگرمیوں کی اجازت ہوگی۔ محدود سرگرمیوں کو پورے ملک میں پابندیوں کے تحت رکھا جائے گا۔دیگر تمام تر سرگرمیوں کی اجازت ہوگی، صرف اس استثنائی کے ساتھ کہ وہ وزارت داخلہ کے تحت فراہم کردہ رہنما خطوط کے تحت ممانعت کے زمرے میں نہ آتی ہوں۔
مذکورہ نکات کی بنیاد پر وزارت داخلہ نے ریاستوں ؍ مرکز کے زیر انتظام علاقوں سے کہا ہے کہ وہ رہنما خطوط کے تحت لاک ڈاؤن بندشوں میں فراہم کرائی گئی وسیع رعایات کے باوجود وزارت داخلہ کے ذریعے فراہم کردہ رہنما خطوط کی بندشوں کو یکسر ختم نہیں کر سکتیں۔ وہ چند دیگر پابندیاں لگا سکتی ہیں یا بندشیں عائد کر سکتی ہیں ، جیسا کہ صورتحال کا زمینی سطح پر تجزیہ کے بعد تقاضہ ہو۔
اس کے علاوہ ریاستوں ؍ مرکز کے زیر انتظام علاقوں کو یہ بھی واضح کیا گیا ہے کہ انہیں وزارت داخلہ اور صحت و کنبہ بہبود کی وزارت کی جانب سے جاری کردہ رہنما خطوط میں دیئے گئے بینچ مارکوں اور حدود کو ذہن میں رکھنا چاہئے، یعنی مقامی سطح پر زون کو پابندی کے تحت لانے یا پابندیاں کم کرنےکے سلسلے میں ان اصولوں کا دھیان رکھنا چاہئے۔ ان رہنما خطوط کو مرکزی حکومت اور متعلقہ ریاستی حکومتوں کے ذریعے عوام الناس کی سہولت کے لئے عام تشہیر دینے کی بات بھی کہی گئی ہے۔
اس سلسلے میں ریاستوں ؍ مرکز کے زیر انتظام علاقوں کو ارسال کئے گئے سرکاری کمیونکیشن کو ملاحظہ کرنے کے لئے یہاں کلک کریں:
Click here to see the Official communication to States/UTs
۔۔۔۔۔۔۔۔۔۔۔
م ن۔ک ا۔
U- 2610
(
نوجوانوں کے امور اور کھیل کود کی وزارت
حکومت کھیلوں کی ثقافت کے فروغ اور کھیلوں کی ترقی میں ڈیجیٹل ٹیکنالوجی پلیٹ فارم کے کردار کو تسلیم کرتی ہے: جناب انوراگ ٹھاکر
نئی دہلی:31؍مارچ2022:’کھیل‘ چونکہ ایک ریاستی موضوع ہے، لہذا کھیلوں کی ثقافت کو فروغ دینے کی ذمہ داری بنیادی طور پر ریاست/مرکز کے زیر انتظام علاقوں کی حکومتوں پر عائد ہوتی ہے۔ مرکزی حکومت ان کی کوششوں کو پورا کرتی ہے۔ تاہم نوجوانوں کے امور اور کھیلوں کی وزارت ملک میں کھیلوں کی ترقی کے لیے درج ذیل اسکیمیں نافذ کرتی ہے:  کھیلو انڈیا اسکیم؛  قومی کھیل فیڈریشنز کی مدد؛  بین الاقوامی کھیلوں کے مقابلوں میں جیتنے والوں اور ان کے کوچز کے لیے خصوصی ایوارڈ؛  قومی کھیل ایوارڈز؛  ہونہار کھلاڑیوں کو پنشن؛  پنڈت دین دیال اپادھیائے نیشنل اسپورٹس ویلفیئر فنڈ؛  کھیلوں کے لئے قومی ترقیاتی فنڈ؛ اور  اسپورٹس اتھارٹی آف انڈیا کے ذریعے کھیلوں کے تربیتی مراکز چلانا۔
حکومت کھیلوں کی ثقافت کے فروغ اور کھیلوں کی ترقی میں ڈیجیٹل ٹیکنالوجی پلیٹ فارم کے کردار کو تسلیم کرتی ہے۔ اسی مناسبت سے حکومت نے اطلاعاتی اور مواصلاتی ٹیکنالوجی کی طاقت سے فائدہ اٹھانے اور معلومات کی تنظیم کو فعال کرنے کے لیے کھیلوں میں ای-گورننس اور ڈیجیٹلائزیشن کے لیے متعدد منصوبے شروع کیے ہیں جو تمام اسٹیک ہولڈرز کے لیے قابل رسائی ہے۔ اس سلسلے میں اس وزارت میں متعدد انفارمیشن ٹیکنالوجی پروجیکٹ شروع کیے گئے ہیں، جن میں نیشنل اسپورٹس ریپوزٹری سسٹم، کھیلو انڈیا موبائل ایپلی کیشن، کھیلو انڈیا فٹنس ایپلی کیشن، سالانہ کیلنڈر برائے تربیت اور مقابلہ جات  پورٹل اور فٹ انڈیا موبائل ایپلی کیشن اور ویب سائٹ/پورٹل شامل ہیں۔
یہ اطلاع نوجوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں ایک سوال کے تحریری جواب میں فراہم کی۔
وزارت خزانہ
ایکسچینج ریٹ نوٹیفکیشن نمبر 2021/51- کسٹمز 
کسمٹز ایکٹ ، 1962  کی دفعہ 4 کے ذریعے فراہم کیے گئے اختیارات کا استعمال کرتے ہوئے سینٹرل بورڈ آف ان ڈائریکٹ ٹیکسز اینڈ کسمٹز بورڈ کے نوٹیفکیشن نمبر 2021/48- کسٹمز  مورخہ 20 مئی 2021 کو تحویل میں لیتے ہوئے، ایسی تحویل سے قبل کی گئی یا کیے جانے سے ہٹائی گئی باتوں کو چھوڑ کر سینٹرل بورڈ آف ان ڈائریکٹ ٹیکسز اینڈ کسمٹز بورڈ یہ طے کرتا ہے کہ منسلک ہر ایک شیڈول -1 اور شیڈول 2- کے کالم  میں بیان ہر ایک غیرملکی کرنسی کے ہندوستانی کرنسی میں اور ہندوستانی کرنسی کے غیرملکی کرنسی میں ایکسچینج کی شرح 4 جون 2021 سے وہ ہوگی، جس کا ذکر درآمد شدہ اور برآمد شدہ مال کے سلسلے میں مذکورہ دفعہ کے مقصد کے لیے کالم  میں دی گئی تفصیلات کے مطابق کیا گیا ہے۔
شیڈول -1
|
|
نمبرشمار
|
|
غیرملکی کرنسی
|
|
ہندوستانی روپے کے برابر غیر ملکی کرنسی کی ایک اکائی کے ایکسچینج کی شرح
|
|

|
|

|
|

|
||
||
|

|
|

|
||
||
|

|
|

|
|
1.
|
|
آسٹریلیائی ڈالر
|
|
57.90
|
|
55.50
|
|
2.
|
|
بحرینی دینار
|
|
200.20
|
|
187.90
|
|
3.
|
|
کناڈیائی ڈالر
|
|
61.85
|
|
59.65
|
|
4.
|
|
چینی یوان
|
|
11.65
|
|
11.25
|
|
5.
|
|
ڈنمارک کا کرونر
|
|
12.25
|
|
11.75
|
|
6.
|
|
یورو
|
|
90.85
|
|
87.65
|
|
7.
|
|
ہانگ کانگ کا ڈالر
|
|
9.60
|
|
9.25
|
|
8.
|
|
کویتی دینار
|
|
251.00
|
|
235.50
|
|
9.
|
|
نیوزی لینڈ کا ڈالر
|
|
54.20
|
|
51.85
|
|
10.
|
|
ناروے کا کرونر
|
|
9.00
|
|
8.65
|
|
11.
|
|
پونڈ اسٹرلنگ
|
|
105.35
|
|
101.85
|
|
12.
|
|
قطری ریال
|
|
20.75
|
|
19.45
|
|
13.
|
|
سعودی عربیہ کا ریال
|
|
20.10
|
|
18.90
|
|
14.
|
|
سنگا پور کا ڈالر
|
|
56.25
|
|
54.35
|
|
15.
|
|
جنوبی افریقہ کا رینڈ
|
|
5.60
|
|
5.25
|
|
16.
|
|
سویڈش کرونر
|
|
9.00
|
|
8.65
|
|
17.
|
|
سوئس فرینک
|
|
83.00
|
|
79.75
|
|
18.
|
|
ترکی کا لیرا
|
|
8.75
|
|
8.25
|
|
19.
|
|
متحدہ عرب امارات کا درہم
|
|
20.55
|
|
19.30
|
|
20.
|
|
امریکی ڈالر
|
|
73.95
|
|
72.25
شیڈول -2
|
|
نمبر شمار
|
|
غیرملکی کرنسی
|
|
ہندوستانی روپے کے برابر غیر ملکی کرنسی کی 100 اکائیوں کے ایکسچینج کی شرح
|
|

|
|

|
|

|
||
||
|

|
|

|
||
||
|

|
|

|
|
1.
|
|
جاپانی ین
|
|
67.90
|
|
65.40
|
|
2.
|
|
کوریائی وان
|
|
6.80
|
|
6.35
۔۔۔۔۔۔۔۔۔۔۔
U-5563
ش ح۔ ق ت ۔ ت ع۔
(Visitor Counter : 554
صحت اور خاندانی بہبود کی وزارت
بھارت میں کووِڈ۔19 ٹیکہ کاری احاطہ مجموعی طور پر 58.25 کروڑ کے نشان سے تجاوز کر گیا
ملک میں صحتیابی کی شرح 97.63 فیصدہوئی، جو مارچ 2020 کے بعد سے اپنے اعلیٰ ترین مقام پر ہے
گذشتہ 24 گھنٹوں کے دوران 25072 نئے معاملات درج کیے گئے
بھارت میں سرگرم معاملات اس وقت 333924 کے بقدر ہیں، جو گذشتہ 155 دنوں میں سب سے کم تعداد ہے
سرگرم معاملات کی تعداد مجموعی معاملات کا 1.03 فیصد ہے؛ یہ مارچ 2020 کے بعد سے سب سے کم تعداد ہے
یومیہ مثبت شرح  گذشتہ 28دنوں سے 3 فیصد سے کم ہے
بھارت میں کووِڈ۔19 ٹیکہ کاری کی مجموعی تعداد آج صبح 8 بجے تک حاصل ہوئی عارضی رپورٹ کے مطابق 58.25 کروڑ  سے تجاوز کر گئی ہے۔ ٹیکہ کاری کا یہ ہدف 6469222 سیشنوں کے توسط سے حاصل کیا گیا ہے۔
آج صبح 8 بجے تک کی عارضی رپورٹ کے مطابق مجموعی ٹیکہ کاری کی تفصیل اس طرح سے ہے:
|
|
حفظانِ صحت کارکنان
|
|
پہلی خوراک
|
|
1,03,53,405
|
|
دوسری خوراک
|
|
82,15,000
|
|
ہراول دستے کے کارکنان
|
|
پہلی خوراک
|
|
1,83,04,397
|
|
دوسری خوراک
|
|
1,25,74,264
|
|
18 سے 44 برس کی عمر کے زمرے کے افراد
|
|
پہلی خوراک
|
|
21,69,00,386
|
|
دوسری خوراک
|
|
1,94,77,956
|
|
45 سے 59 برس کی عمر کے زمرے کے افراد
|
|
پہلی خوراک
|
|
12,26,16,599
|
|
دوسری خوراک
|
|
4,87,88,970
|
|
60 برس سے زائد کی عمر کے افراد
|
|
پہلی خوراک
|
|
8,33,38,747
|
|
دوسری خوراک
|
|
4,19,79,871
|
|
مجموعی تعداد
|
|
58,25,49,595
مرکزی حکومت ملک بھر میں کووِڈ۔19 ٹیکہ کاری کی رفتار میں تیزی لانے اور اس کے دائرے کو وسیع کرنے کے لئے پابند عہد ہے۔
گذشتہ 24 گھنٹوں میں 44157 کورونا سے متاثر مریضوں کے شفایاب ہونے کے ساتھ ہی مجموعی طور پر صحتیاب ہونے والے مریضوں  کی تعداد بڑھ کر 31680626 ہوگئی ہے۔
نتیجتاً، بھارت میں صحتیابی کی شرح 97.63 فیصد ہوگئی ہے، جو مارچ 2020 سے اب تک کی سب سے اعلیٰ شرح ہے۔
مرکز ، ریاستوں اور مرکز کے زیر انتظام علاقوں کے مسلسل تعاون کے نتیجے میں گذشتہ 57 دنوں سے مسلسل 50000 سے کم نئے یومیہ معاملات درج کیے جا رہے ہیں۔
گذشتہ 24 گھنٹوں کے دوران 25072 نئے معاملات درج کیے گئے، یہ گذشتہ 160 دنوں میں سب سے کم تعداد ہے۔
کورونا سے متاثرہ مریضوں کے تیزی سے صحتیاب ہونے اور نئے مریضوں کی تعداد میں تخفیف کے نتیجے میں سرگرم معاملات کی تعداد کم ہوکر 333924 ہوگئی ہے جو کہ 155 دنوں میں سب سے کم تعداد ہے۔ سرگرم معاملات کی تعداد فی الوقت ملک کے مجموعی مثبت معاملات کا محض 1.03 فیصد ہے، جو مارچ 2020 کے بعد سب سے کم ہے۔
ملک بھر میں کووِڈ جانچ صلاحیت غیر معمولی طور پر مسلسل آگے بڑھ رہی ہے۔ ملک میں 24 گھنٹوں میں 1295160 نمونوں کی جانچ کی گئی۔ مجموعی طور پر بھارت میں اب تک 50.75کروڑ سے زائد  جانچیں کی جا چکی ہیں۔
ایک طرف جہاں کووِڈ جانچ صلاحیت ملک بھر میں بڑھا دی گئی ہے، وہیں ہفتہ وار مثبت شرح فی الوقت 1.91 فیصد سے نیچے ہے، جو گذشتہ 59 دنوں سے 3فیصد سے کم بنی ہوئی ہے۔ یومیہ مثبت شرح فی الحال 1.94 فیصد ہے۔ گذشتہ 28 دنوں سے یومیہ مثبت شرح 3 فیصد سے نیچے اور مسلسل 77 دنوں سے 5 فیصد سے نیچے بنی ہوئی ہے۔